Document ID: 32006R2026

ΚΑΝΟΝΙΣΜΌΣ (ΕΚ) αριθ. 2026/2006 ΤΗΣ ΕΠΙΤΡΟΠΉΣ
της 22ας Δεκεμβρίου 2006
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1), και ιδίως τα άρθρα 19 και 20,
Εκτιμώντας τα ακόλουθα:
(1)
Το άρθρο 20 του κανονισμού (ΕΚ) αριθ. 2368/2002 προβλέπει την τροποποίηση του καταλόγου των συμμετεχόντων στο σύστημα πιστοποίησης της διαδικασίας Κίμπερλυ, ο οποίος περιλαμβάνεται στο παράρτημα ΙΙ.
(2)
Η Βουλγαρία και η Ρουμανία περιλαμβάνονται στον κατάλογο των συμμετεχόντων στο σύστημα πιστοποίησης της διαδικασίας Κίμπερλυ στο παράρτημα II.
(3)
Ενόψει της προσχώρησής τους στην Ευρωπαϊκή Ένωση την 1η Ιανουαρίου 2007, η Βουλγαρία και η Ρουμανία παύουν να συμμετέχουν ανεξάρτητα στο σύστημα πιστοποίησης της διαδικασίας Κίμπερλυ στις 31 Δεκεμβρίου 2006 και, συνεπώς, πρέπει να διαγραφούν από τον κατάλογο των συμμετεχόντων.
(4)
Ως εκ τούτου, πρέπει να τροποποιηθεί το παράρτημα ΙΙ.
(5)
Το άρθρο 19 του κανονισμού (ΕΚ) αριθ. 2368/2002 ορίζει ότι τα κράτη μέλη πρέπει να ορίσουν τις κοινοτικές αρχές που θα διεκπεραιώνουν τα καθήκοντα που επιβάλλει ο εν λόγω κανονισμός και αναθέτουν στην Επιτροπή να διατηρεί στο παράρτημα ΙΙΙ κατάλογο των κοινοτικών αρχών.
(6)
Το Βέλγιο και η Γερμανία ενημέρωσαν την Επιτροπή σχετικά με αλλαγές όσον αφορά τις λεπτομέρειες των αντίστοιχων κοινοτικών αρχών τους.
(7)
Πρέπει να τροποποιηθεί το παράρτημα III,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 2368/2002 αντικαθίσταται από το παράρτημα Ι του παρόντος κανονισμού.
Άρθρο 2
Το παράρτημα ΙΙΙ του κανονισμού (ΕΚ) αριθ. 2368/2002 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 2006.

Labels: 7
3
14